**3.pielikums**

**PRASĪBAS PRETENDENTU KVALIFIKĀCIJAI UN IESNIEDZAMIE DOKUMENTI**

| **Nr.** | **Prasība** | **Iesniedzamais dokuments** |
| --- | --- | --- |
|  | **Vispārīgi** | |
|  | Pretendents piekrīt dalībai Tirgus izpētē atbilstoši minētām prasībām. | **Pieteikums** dalībai Tirgus izpētē saskaņā ar aicinājuma 2. pielikumu. |
|  | Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. | Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecinās Uzņēmumu reģistra datubāzē.  Ārvalstī reģistrēts Pretendents iesniedz attiecīgās valsts kompetentās institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas datumu, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
|  | Pretendents ir reģistrēts Latvijas Republikas Būvkomersantu reģistrā vai līdzvērtīgā, atbilstošā sfērā ārvalstu reģistrā, ja to paredz normatīvie akti.  Prasība attiecas arī uz visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī personas (t.sk. apakšuzņēmējiem), uz kuru iespējām Pretendents balstās.  Pretendentam, tā apakšuzņēmējiem un personām, uz kuru iespējām Pretendents balstās, uz būvdarbu uzsākšanas brīdi jābūt reģistrētam Latvijas Republikas Būvkomersantu reģistrā. | 1. **Ārvalstī reģistrēts Pretendents** iesniedz attiecīgās valsts normatīvajos aktos paredzētajā kārtībā veiktas reģistrācijas faktu apliecinošu dokumentu (kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikātu vai citu līdzvērtīgu dokumentu iesniegšanu) vai norāda publiski pieejamu resursu, kur Pasūtītājs varēs pārliecināties par ārvalstu piegādātāja reģistrācijas faktu. 2. **Pretendents, kas nav reģistrēts Latvijas Republikas Būvkomersantu reģistrā,** iesniedz apliecinājumu, ka gadījumā, ja tam piešķirs Iepirkuma līguma slēgšanas tiesības, līdz Iepirkuma līguma slēgšanas dienai reģistrēsies Latvijas Republikas Būvkomersantu reģistrā. 3. **Piegādātāju apvienība** iesniedz apliecinājumu, ka gadījumā, ja tai piešķir Iepirkuma līguma slēgšanas tiesības, tā līdz Iepirkuma līguma slēgšanas dienai noformēsies atbilstoši noteiktam juridiskam statusam un tiks reģistrēta Latvijas Republikas Būvkomersantu reģistrā.   Latvijas Republikas **Būvkomersantu reģistrā reģistrētam Pretendentam**, tā piesaistītajiem apakšuzņēmējiem, piegādātāju apvienībai vai personālsabiedrībai kā Pretendenta dalībniekam, dokuments nav jāiesniedz, Komisija pārbaudīs informāciju Latvijas Republikas Būvkomersantu reģistrā. |
|  | Pretendents nodrošina **būvspeciālista,** kurš izstrādās tehniskās **apsekošanas atzinumu**, vai būvkomersanta, kas nodarbina konkrēto būvspeciālistu, **profesionālās civiltiesiskās atbildības apdrošināšanas līgumu** (turpmāk - Polisi) par iesaistīto būvspeciālistu profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. | **Apliecinājums**, ka gadījumā, ja ar Pretendentu noslēgs līgumu, Pretendents 10 darbdienu laikā pēc Līguma spēkā stāšanās iesniegs kredītiestādes vai apdrošināšanas sabiedrības civiltiesiskās atbildības apdrošināšanas polisi atbilstoši Nolikuma noteikumiem. |
|  | **Pretendenta tehniskās un profesionālās spējas** | |
|  | Pretendents iepriekšējo trīs gadu laikā (no 2021. gada 1. janvāra līdz piedāvājumu iesniegšanas termiņa beigām) ir **veicis ēku apsekošanu un izstrādājis vismaz trīs ēku un/vai būvju tehniskās apsekošanas atzinumus** (2. un 3. grupas publiskās ēkas) - piedāvājumam vismaz trīs pozitīvas pasūtītāja atsauksmes. | 1. **Pieredzes apliecinājums** par vismaz 5 ēkām brīvā formā. 2. **atsauksme**, kas apliecina Pretendenta pieredzi; 3. **BIS lietas izdruku** par katru apsekoto ēku un/vai būvi. |
|  | Pretendents līguma izpildē iesaista vismaz vienu būvspeciālistu, kuram ir spēkā esošs normatīvajos aktos noteiktajā kārtībā izsniegts būvspeciālista sertifikāts darbības jomā, kas ietver tiesības nodarboties ar ēku (būvju) tehnisko apsekošanu saskaņā ar Ministru kabineta 2021. gada 15. jūnija noteikumiem Nr. 384 “Būvju tehniskās apsekošanas būvnormatīvs LBN 405-21”. | 1. **Pretendenta iesaistīto būvspeciālistu saraksts** brīvā formā; 2. **būvspeciālista apliecinājums** brīvā formā. |